
Noteikumi par atbildīgajām lībiešu (līvu) organizācijām atzinuma sniegšanai par personas etnisko izcelsmi
Izdoti saskaņā ar Vārda, uzvārda un tautības ieraksta maiņas likuma 6.panta otrās daļas 4.punktu
· 1. Noteikumi nosaka atbildīgās lībiešu (līvu) organizācijas, kuras sniedz atzinumu par personas etnisko izcelsmi, ja persona vēlas pašreizējo tautības ierakstu mainīt pret tautības ierakstu "lībietis (līvs)" (turpmāk – atzinums).
· 2. Gadījumos, kad persona vēlas pašreizējo tautības ierakstu mainīt pret tautības ierakstu "lībietis (līvs)" un ar dokumentiem, kas pierāda personas radniecību ar tiešajiem augšupējiem radiniekiem, etnisko izcelsmi nav iespējams pierādīt, persona vēršas lībiešu (līvu) organizācijā, kuras mērķis ir lībiešu (līvu) vēstures, valodas, kultūras un tradīciju izpēte un saglabāšana, atbilstoši tiešo augšupējo radinieku izcelšanās vietai.
· 3. Lībiešu (līvu) organizācija sagatavo atzinumu, kurā iekļauj šādu informāciju:
· 3.1. personas, kura vēlas pašreizējo tautības ierakstu mainīt pret tautības ierakstu "lībietis (līvs)" vārds, uzvārds, personas kods;
· 3.2. lībiešu (līvu) organizācijas rīcībā esošās ziņas par personas tiešo augšupējo radinieku piederību pie lībiešu (līvu) tautības, norādot tiešo augšupējo radinieku vārdu, uzvārdu.

